Page:Huon of Burdeux - Lee.djvu/342



How kynge Oberon deuysyd with his knyghtes in his cyte of Mommure in the fayrye of the dedes of Huon of Burdeux, & of that sholde fall after to hym. Ca. .lxxxvi.

Han kynge Oberon was departyd fro Burdeux he came to his cyte of Mommure. Than he began sore to wepe. Than Gloryaunt demaundyd of hym why he made that sorow. 'Gloryauns,' quod Oberon, 'it is for the vnhappy Huon / he is alone, and I knowe well here after he shalbe betrayed, and all for Esclaramonde his wyfe / for though he haue or this tyme sufferyd great trauayle and myche trouble and pouerte / yet I knowe surely that he shall suffer more than euer he dyd, & he shal haue no socoure of any man lyuynge' / 'why, sir,' quod Gloryauns, 'how can that be? / for Huon is a grete lorde, & hath many frendes, and is the moost hardyest knyght now lyuyng / & he is at accorde with kynge Charlemayn, therfore he were a greate foole that wolde make hym any warre, & do hym any displeasure' / 'well,' quod Oberon, 'god ayde hym in all his affayres / for or it be longe he shall haue myche to do.' Thus Oberon entred in to his ryche palays, & sayd agayne, 'A, fre knyght Huon, I know well ye shalbe betrayed for the loue of your wyfe, who